ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
জি-২০-তে ভারতের সভাপতিত্ব : স্বাস্থ্য সংক্রান্ত কর্মী গোষ্ঠীর তৃতীয় বৈঠক তেলেঙ্গানার হায়দ্রাবাদে এই গোষ্ঠীর তৃতীয় উদ্বোধনী অধিবেশনে কেন্দ্রীয় স্বাস্থ্য ও পরিবার কল্যাণ প্রতিমন্ত্রীর ভাষণ
নতুন দিল্লি, ৪ জুন, ২০২৩
মহামারীর বিপদ এখন অতীত। বর্তমান সময়ে প্রয়োজন এক সমন্বিত ও সুদৃঢ় স্বাস্থ্য ভিত্তিক নজরদারি ব্যবস্থার। রবিবার হায়দ্রাবাদে ভারতের সভাপতিত্বে জি-২০ দেশগুলির স্বাস্থ্য মন্ত্রীদের তৃতীয় কর্মী গোষ্ঠীর বৈঠকে ভাষণ দিতে গিয়ে একথা বলেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীন পাওয়ার। তিনি বিশ্বব্যাপী সহযোগিতা ও সমন্বয়ের গুরুত্বের কথা উল্লেখ করে বলেন, কোভিড-১৯ মহামারী দেখিয়ে দিয়েছে, মহামারীর সময়ের পরিবর্তে শান্ত পরিস্থিতিতে অংশীদারিত্বের গুরুত্বের সুফলতার বিষয়টি। তাই প্রয়োজন এক নমনীয় স্বাস্থ্য ব্যবস্থা গড়ে তোলার, যেখানে প্রাথমিক স্বাস্থ্য সর্বাধিক অগ্রাধিকার পায়। তিনি বলেন, জি-২০ সদস্য দেশগুলির মধ্যে স্বাস্থ্য পরিষেবা ক্ষেত্রে অংশীদারিত্ব রয়েছে। তাই এই ক্ষেত্রে কার্যকর প্রভাব ও পরিণতি অর্জনে আস্থা, জ্ঞানের আদান-প্রদান ও পারস্পরিক সমন্বয় গড়ে তোলা প্রয়োজন।
ডঃ পাওয়ার নিরাপদ, কার্যকর ও গুণগত মানের চিকিৎসা পরিষেবার প্রয়োজনীয়তার ওপর গুরুত্ব দিয়ে বলেন, জি-২০ গোষ্ঠীর সভাপতিত্বে ভারত গুণগত মানের চিকিৎসা পরিষেবার ক্ষেত্রে সারা বিশ্বজুড়ে এক সার্বিক সমন্বয় গড়ে তোলার লক্ষ্যে কাজ করছে। এই লক্ষ্যে তিনি জি-২০ নেতৃত্বকে এমন এক অন্তর্বর্তীকালীন ব্যবস্থা গড়ে তোলার আহ্বান জানান যা আন্তঃসরকারি সংস্থাগুলির মধ্যে বোঝাপড়ার ক্ষেত্রে পরস্পরকে সাহায্য করবে। বৈঠকে ডঃ পাওয়ার বিশ্বব্যাপী ডিজিটাল স্বাস্থ্য ব্যবস্থা সংক্রান্ত ভারতের উদ্যোগ সম্পর্কেও প্রতিনিধিদের অবহিত করেন। এই উদ্যোগের উদ্দেশ্য হল স্বাস্থ্য পরিষেবা ক্ষেত্রে চলতি প্রযুক্তির ব্যবহার ও এই সংক্রান্ত উদ্যোগগুলির মধ্যে সমন্বয়সাধনে বিশ্ব স্বাস্থ্য সংস্থা পরিচালিত নেটওয়ার্ক গড়ে তোলা। এটি কার্যকর হলে বিভিন্ন দেশের মধ্যে ডিজিটাল পদ্ধতির মাধ্যমে স্বাস্থ্য পরিষেবা প্রদানে যে ফারাক রয়েছে তা দূর হবে। সেই সঙ্গে বিশ্বের প্রতিটি নাগরিকের কাছে প্রযুক্তির সুফল পৌঁছে যাবে।
এই বৈঠকে স্বাস্থ্য পরিষেবায় পরম্পরাগত ভারতীয় জ্ঞানের অবদানের কথা উল্লেখ করে কেন্দ্রীয় মন্ত্রী শ্রী জি কিষাণ রেড্ডি বলেন, ভারতীয় পরম্পরাগত জ্ঞান পদ্ধতি সকলের কল্যাণে ও রোগের প্রতিকারে পরিচালিত হয়ে আসছে। চিকিৎসা পরিষেবা ক্ষেত্রে ভারতকে বিশ্বের এক অগ্রণী দেশে পরিণত করতে প্রধানমন্ত্রীর পরিকল্পনার কথা উল্লেখ করে শ্রী রেড্ডি বলেন, ভারতে সুলভে কার্যকর ও নির্ভরযোগ্য পরিষেবা পাওয়া যায়। আর এই কারণে ভারত চিকিৎসা পর্যটনের ক্ষেত্রে গুরুত্বপূর্ণ হয়ে উঠছে। তিনি আরও জানান, স্বাস্থ্য ও সার্বিক কল্যাণের ক্ষেত্রে সারা বিশ্বের মানুষের কাছে ভারত প্রথম ১০টি দেশের তালিকায় জায়গা করে নিয়েছে।
আজকের বৈঠকে নীতি আয়োগের স্বাস্থ্য বিষয়ক সদস্য ডঃ ভি কে পল, কেন্দ্রীয় স্বাস্থ্য সচিব শ্রী রাজেশ ভূষণ, ভারতীয় চিকিৎসা গবেষণা পরিষদের মহানির্দেশক ডঃ রাজীব বহল প্রমুখ উপস্থিত ছিলেন।
(CG/BD/AS
ক্রেতা, খাদ্যএবংগণবন্টনমন্ত্রক
এনসিসিএফ এবং নাফেড আগামীকাল ১৫ আগস্ট থেকে ৫০ টাকা কেজি দরে টমেটো বিক্রি করবে
নতুন দিল্লি, ১৪ আগস্ট, ২০২৩
পাইকারি বাজারে টমেটোর দাম কমার ফলে উপভোক্তা বিষয়ক দপ্তর এনসিসিএফ এবং নাফেড-কে খুচরো বাজারে ৫০ টাকা কেজি দরে টমেটো বিক্রির নির্দেশ দিয়েছে। আগামীকাল ১৫ আগস্ট থেকে এই দামে টমেটো বিক্রি শুরু হবে।
১৪ জুলাই থেকে এই দুটি প্রতিষ্ঠান জাতীয় রাজধানী অঞ্চল দিল্লিতে টমেটোর খুচরো বিক্রি শুরু করে। ১৩ আগস্ট পর্যন্ত ১৫ লক্ষ কেজি টমেটো সংগ্রহ করে তা বিভিন্ন স্থানে বিক্রি করা হয়েছে। এর মধ্যে রয়েছে জাতীয় রাজধানী অঞ্চল দিল্লি, রাজস্থানের জয়পুর ও কোটা, উত্তরপ্রদেশের লক্ষ্ণৌ, কানপুর, বারাণসী ও প্রয়াগরাজ এবং বিহারের পাটনা, মুজাফফরপুর, আরা ও বক্সার।
এনসিসিএফ ও নাফেড প্রথমে টমেটোর খুচরো মুল্য ধার্য করে কেজি প্রতি ৯০ টাকা। ১৬ জুলাই থেকে এর দাম পরিবর্তন করে কেজি প্রতি ৮০ টাকা করা হয়। ২০ জুলাই থেকে তা আরও কমিয়ে ৭০ টাকা করা হয়। এই দুটি সংস্থা আগামীকাল থেকে কেজি প্রতি ৫০ টাকায় টমেটো বিক্রি শুরু করলে উপভোক্তারা উপকৃত হবেন।
গত কয়েকদিন ধরে এনসিসিএফ ভ্রাম্যমাণ ভ্যানের সাহায্যে দিল্লির ৭০টি জায়গায় এবং নয়ডা ও গ্রেটার নয়ডার ১৫টি জায়গায় খুচরো ক্রেতাদের কাছে টমেটো বিক্রির পরিমাণ বৃদ্ধি করে। এছাড়াও ওপেন নেটওয়ার্ক ফর ডিজিটাল কমার্স প্ল্যাটফর্মেও এই সংস্থাটি টমেটোর খুচরো বিক্রি চালু রাখবে।
উপভোক্তা বিষয়ক দপ্তর অন্ধ্রপ্রদেশ, কর্ণাটক এবং মহারাষ্ট্রের বিভিন্ন সব্জি বাজার থেকে টমেটো সংগ্রহ করার জন্য এনসিসিএফ ও নাফেড-কে নির্দেশ দেয়। এর পর সেই টমেটো যেসব স্থানে গত ১ মাসে টমেটোর দাম রেকর্ড পরিমাণে বৃদ্ধি পেয়েছে, সেখানে নির্ধারিত মূল্যে বিক্রির নির্দেশ দেয়।
AC/ CB /SKD/
(Visitor Counter : 43
প্রধানমন্ত্রীরদপ্তর
দেশের ইতিহাসে প্রথম জওহরলাল নেহরু বন্দর কর্তৃপক্ষ ৬০ লক্ষ টিইইউ পণ্য পরিবহণের ক্ষমতা অর্জন করায় সন্তোষ প্রকাশ প্রধানমন্ত্রীর
নয়াদিল্লি, ০১ এপ্রিল, ২০২৩
প্রধানমন্ত্রী শ্রী নরেন্দ্র মোদী ৩০ মার্চ দেশের ইতিহাসে প্রথম জওহরলাল নেহরু বন্দর কর্তৃপক্ষ  ৬০ লক্ষ টিইইউ পণ্য পরিবহণের ক্ষমরা অর্জন করায় সন্তোষ প্রকাশ করেছেন।
জেএনপিএ – এর এক ট্যুইটের প্রত্যুত্তরে প্রধানমন্ত্রী বলেন, “ভারতের অন্যতম গুরুত্বপূর্ণ বন্দরের এটি এক উল্লেখযোগ্য সাফল্য”।
PG/PM/SB
(
মানবসম্পদবিকাশমন্ত্রক
পুরুলিয়ার গোবিন্দপুর বিদ্যালয়ের হেড স্যার পুরস্কারে সম্মানিত হলেন
নয়াদিল্লি, ০৫ সেপ্টেম্বর, ২০১৮
ভারতের উপরাষ্ট্রপতি শ্রী এম ভেঙ্কাইয়া নাইডু আজ নতুন দিল্লীতে শিক্ষক দিবস উপলক্ষে আয়োজিত এক অনুষ্ঠানে ৪৫ জন শিক্ষকের হাতে জাতীয় পুরস্কার তুলে দেন। কেন্দ্রীয় মানবসম্পদ বিকাশ মন্ত্রী শ্রী প্রকাশ জাভড়েকর এই অনুষ্ঠানে উপস্হিত ছিলেন।
শিক্ষক দিবসে পুরস্কৃত সারা দেশের কৃতি শিক্ষকদের মধ্যে ছিলেন পশ্চিমবঙ্গের পুরুলিয়ার গোবিন্দপুর প্রাথমিক বিদ্যালয়ের প্রধান শিক্ষক শ্রী অমিতাভ মিশ্র। পঠনপাঠনের পরিবেশগুলি এবং অন্যান্য ব্যবস্হাপনার মাধ্যমে তাঁর উদ্যোগেই স্কুলে উল্লেখযোগ্য পরিবর্তন এসেছে। পড়ুয়াদের পাঠ্যক্রমে প্রকৃতির মাঝে পাঠগ্রহণের ফিল্ড ওয়ার্ক রাখা হয়েছে। প্রধান শিক্ষক শ্রী মিশ্র রোজ স্কুল শেষ হলে ছুটির দিনেও প্রান্তিক সম্প্রদায়ের শিশুদের শিক্ষার জন্য কাজ করেন। শিক্ষক প্রশিক্ষণের কর্মসূচিতেও শ্রী মিশ্র নিজেকে যুক্ত রেখেছেন। তাঁর বহু প্রবন্ধ প্রকাশিত হয়েছে এবং বেশ কয়েকটি পত্রিকা তিনি সম্পাদনা করেছেন।
CG/SC/NS/…
(Visitor Counter : 82
তথ্যওসম্প্রচারমন্ত্রক
ভারতীয় চলচ্চিত্রে বাদ্যযন্ত্র নিয়ে এনএফএআই – এর বর্ষপঞ্জী ২০২০ প্রকাশ করলেন তথ্য ও সম্প্রচার সচিব
নয়াদিল্লি, ২১ নভেম্বর, ২০১৯
কেন্দ্রীয় তথ্য ও সম্প্রচার সচিব শ্রী অমিত খারে আজ বলেছেন, ন্যাশনাল ফিল্ম আর্কাইভ অফ ইন্ডিয়া বা এনএফএআই – এর ক্যালেন্ডার  চলচ্চিত্র-প্রেমীদের কাছে আকর্ষণের বিষয়বস্তু হয়ে উঠতে চলেছে। গোয়ায় আজ ৫০তম ভারতীয় আন্তর্জাতিক চলচ্চিত্র উৎসবের অঙ্গ হিসাবে শ্রী খারে এনএফএআই – এর ২০২০’র ক্যালেন্ডার প্রকাশ করেন। এই ক্যালেন্ডারে ভারতীয় সিনেমায় বাদ্যযন্ত্র ব্যবহারের কিছু দুর্লভ ছবি প্রকাশ পেয়েছে।
এনএফএআই – এর এই ক্যালেন্ডারে বিভিন্ন বাদ্যযন্ত্রের ২৪টি ছবি রয়েছে। এই বাদ্যযন্ত্রগুলি সিনেমায় অভিনেতা ও অভিনেত্রীরা ব্যবহার করেছেন। ক্যালেন্ডার প্রকাশ অনুষ্ঠানে বিশিষ্ট চলচ্চিত্র নির্মাতা শ্রী সুভাষ ঘাই, শাজি করুন, রাহুল রাওয়াইল প্রমুখ উপস্থিত ছিলেন। তথ্য ও সম্প্রচার মন্ত্রকের অতিরিক্ত সচিব শ্রী অতুল তিওয়ারি, ব্যুরো অফ আউটরিচ কম্যুনিকেশনের মহানির্দেশক শ্রী সত্যেন্দ্র প্রকাশ এবং এনএফএআই – এর নির্দেশক প্রকাশ মাগদুম অনুষ্ঠানে যোগ দেন।
এই ক্যালেন্ডারের আরেকটি গুরুত্বপূর্ণ বৈশিষ্ট্য হ’ল – ক্যালেন্ডারটিতে একটি কিউআর কোড রয়েছে। এই কোডটি স্ক্যান করে সিনেমায় কি ধরনের বাদ্যযন্ত্র ব্যবহার করা হয়েছে, তার বিস্তারিত বিবরণ-সহ সংশ্লিষ্ট সিনেমাটি সম্পর্কে বিভিন্ন তথ্য সহজেই পাওয়া যাবে। এনএফএআই – এর ক্যালেন্ডারটি দু’ভাবে প্রকাশ করা হয়েছে। আগ্রহী যে কেউ ওয়াল ক্যালেন্ডার বা টেবিল ক্যালেন্ডার হিসাবে এনএফএআই – এর ওয়েবসাইট  থেকে ক্রয় করতে পারবেন।
SSS/BD/SB
(Visitor Counter : 68
রেলমন্ত্রক
বর্ধমান রেল স্টেশনের নাম পরিবর্তনের কোন প্রস্তাব নেই
নয়াদিল্লি, ৩০ জুলাই, ২০১৯
পূর্ব রেলের অধীন বর্ধমান স্টেশনের নাম পরিবর্তনের কোন প্রস্তাব বর্তমানে রেল মন্ত্রকের বিবেচনাধীন নেই। রেল মন্ত্রকের পক্ষ থেকে প্রকাশিত এক প্রেস বিবৃতিতে আরও জানানো হয়েছে, বর্তমান নীতি-নির্দেশিকা অনুযায়ী রেল স্টেশনের নাম পরিবর্তনের প্রস্তাব অনুমোদনের উপযুক্ত কর্তৃপক্ষ কেন্দ্রীয় স্বরাষ্ট্র মন্ত্রক। রেল মন্ত্রক, বিজ্ঞান ও প্রযুক্তি মন্ত্রক, সার্ভেয়ার জেনারেল অফ ইন্ডিয়া এবং ডাক বিভাগের কাছ থেকে নো অবজেকশন সার্টিফিকেট  পাওয়ার পর সংশ্লিষ্ট রাজ্য সরকারের সুপারিশের ভিত্তিতে স্টেশনের নাম পরিবর্তন করা হয়ে থাকে। বর্ধমান স্টেশনের নাম পরিবর্তনের ক্ষেত্রে এনওসি-র ব্যাপারে স্বরাষ্ট্র মন্ত্রকের সঙ্গে কোন যোগাযোগ করা হয়নি।
CG/BD/DM
(Visitor Counter : 101
প্রধানমন্ত্রীরদপ্তর
ভারতরত্ন প্রাপকদের অভিনন্দন জানালেন প্রধানমন্ত্রী
নয়াদিল্লি, ২৫ জানুয়ারি, ২০১৯
প্রধানমন্ত্রী শ্রী নরেন্দ্র মোদী দেশের সর্বোচ্চ নাগরিক সম্মান ‘ভারতরত্ন’ প্রাপকদের অভিনন্দন জানিয়েছেন।
নানজি দেশমুখের অসামান্য সামাজিক অবদানের প্রশংসা করে প্রধানমন্ত্রী বলেন, “গ্রামোন্নয়নে তাঁর বিশেষ অবদান আমাদের গ্রামগুলিতে বসবাসকারী মানুষের ক্ষমতায়নে এক নতুন দৃষ্টান্ত স্থাপন করেছে। নিপীড়িত মানুষের প্রতি নম্রতা, করুণা ও সেবার মধ্য দিয়ে তাঁর ব্যক্তিত্বের পরিচয় প্রকাশিত হয়। তিনি প্রকৃতপক্ষেই একজন ভারতরত্ন।”
“ভুপেন হাজারিকার গান ও সঙ্গীতে কয়েক প্রজন্মের মানুষ প্রভাবিত হয়েছেন। এঁদের কাছ থেকেই ন্যায়-বিচার, সম্প্রীতি ও সৌভ্রাতৃত্বের বার্তা ছড়িয়ে পড়েছে। ভারতীয় সঙ্গীতের ঐতিহ্যকে তিনি বিশ্বব্যাপী জনপ্রিয় করে তুলেছিলেন। ভারতরত্ন সম্মানে ভুপেনদা ভূষিত হওয়ায় আনন্দিত বোধ করছি।”
প্রণব মুখোপাধ্যায় সম্পর্কে বলতে গিয়ে শ্রী মোদী বলেন, “প্রণব আমাদের সময়ের এক অসাধারণ কূটনীতিবিদ। কয়েক দশক ধরে তিনি নিঃস্বার্থ ও অক্লান্তভাবে দেশের সেবা করেছেন। দেশের অগ্রগতির পথে এক গভীর ছাপ রেখেছেন। তাঁর প্রজ্ঞা ও মেধার সমতুল হাতে গোনা কয়েকজন। তাঁকে ভারতরত্ন সম্মান প্রদানে আমি আনন্দিত।”
CG/BD/DM
(Visitor Counter : 104
রেলমন্ত্রক
কোভিড–১৯ এর মোকাবিলায় দক্ষিণ – পূর্ব রেল  ব্যক্তিগত সুরক্ষা সরঞ্জাম  তৈরি করবেন
কলকাতা, ১৬ এপ্রিল, ২০২০
কোভিড–১৯-এ সংক্রমিত ব্যক্তিদের যে সমস্ত স্বাস্থ্য কর্মীরা ২৪ ঘন্টা চিকিত্সা করছেন, তাঁদের সুরক্ষার জন্য কেন্দ্র, বিভিন্ন পদক্ষেপ নিয়েছে। সম্প্রতি, কেন্দ্রীয় অর্থমন্ত্রী, শ্রীমতী নির্মলা সীতারমণ, প্রধানমন্ত্রী গরীব কল্যাণ প্যাকেজ নামে একটি বিশেষ যোজনা ঘোষণা করেন, যেখানে সরকারি হাসপাতাল ওস্বাস্থ্য কেন্দ্রগুলিতে কোভিড–১৯ আক্রান্ত রোগীদের চিকিত্সারত স্বাস্থ্যকর্মীরা একটি বীমা প্রকল্পের আওতায় এসেছেন। এই প্রকল্পে যাঁরা অর্ন্তভুক্ত হয়েছেনঃ -
v সাফাই কর্মচারী, ওয়ার্ড বয়, নার্স, আশাকর্মী, প্যারামেডিকেল স্টাফ, টেকনিশিয়ান, চিকিত্সক সহ অন্যান্য স্বাস্থ্যকর্মীরা।
v যে সব স্বাস্থ্যকর্মী কোভিড – ১৯-এ সংক্রমিত, সেই সব রোগীদের চিকিত্সা করার সময় দুর্ঘটনার সম্মুখীন হবেন, এই যোজনার আওতায় তাঁরা ৫০ লক্ষ টাকা ক্ষতিপূরণ পাবেন।
v কেন্দ্র এবং রাজ্যে সব সরকারি স্বাস্থ্যকেন্দ্র ও হাসপাতালগুলি এই যোজনার আওতায় এসেছে।
কোভিড–১৯ -এ সংক্রমণ আটকাতে রেলের চিকিত্সক, প্যারামেডিকেল স্টাফ, নার্স এবং স্বাস্থ্যকর্মীদের সুরক্ষার জন্য দক্ষিণ – পূর্ব রেল, ব্যক্তিগত সুরক্ষা সরঞ্জাম  তৈরি করছে। দক্ষিণ – পূর্ব রেলের খড়গপুর ডিভিশনাল ম্যানেজারের অধীনে ডিভিশনাল ইউনিট এবং খড়গপুর ওয়ার্কশপে এগুলি তৈরি করা হচ্ছে। ফেস কভার, আই শিল্ড, এন৯৫-মাস্ক, কভারঅলস, জুতোর কভার, হাতের দস্তানার মতো ব্যক্তিগত সুরক্ষা সামগ্রী এখানে তৈরি করা হচ্ছে। এই প্রসঙ্গে উল্লেখ করা যেতে পারে, সারা দেশে রেলের ১৭টি জোন, এধরণের ৩০ হাজার কিট সরবরাহ করবে।
খড়গপুর ওয়ার্কশপ ইতিমধ্যেই ৫২টি কিট তৈরি করেছে। ডিভিশনাল ইউনিট তৈরি করেছে ২০টি কিট। এই ৭২টি পিপিই কিট তৈরি করার সময় নির্দিষ্ট চাহিদা মেনে সমস্ত মান বজায় রাখা হয়েছে। দক্ষিণ – পূর্ব রেলের গার্ডেনরিচ সেন্ট্রাল হাসপাতাল, চক্রধরপুর, খড়গপুর, আদ্রা, হাতিয়া ডিভিশনাল রেলওয়ের হাসপাতালে চিকিত্সক, নার্স, প্যারামেডিকেল স্টাফ, টেকনিশিয়ান-সহ স্বাস্থ্যকর্মীদের এগুলি সরবরাহ করা হবে।
কাজ শুরু করার আগে এই জায়গাগুলিকে পরিস্কার করে জীবাণুমুক্ত করা হয়েছে। কোভিড–১৯ -এ সংক্রমিত হন নি, তা নিশ্চিত হওয়ার পর কর্মচারীরা কাজে যোগ দেওয়ার সুযোগ পান। তাঁরা নিয়মিত হাতধুয়ে এবং সামাজিক দূরত্ব বজায় রেখে কাজ করছেন।
দক্ষিণ – পূর্ব রেল, যথেষ্ট যত্ন নিয়ে এই উত্পাদন প্রক্রিয়াটি সম্পন্ন করছে। সেলাই ছাড়াও বিশেষ ধরণের ট্যাপিং মেশিন ব্যবহার করা হচ্ছে। কর্মচারী এবং হস্তশিল্পীরা এই পিপিই কিট তৈরির সময় সেগুলিতে যেন কোনো রকমের সংক্রমণ না ছড়ায়, তা নিশ্চিত করতে আলাদা আলাদাভাবে কাজ করছেন।
পিপিইগুলি সেলাইয়ের পর সেগুলিতে বিশেষ #M টেপ দিয়ে আটকে দেওয়া হচ্ছে। প্রতিটি পিপিই-র মধ্যে মুছে যায় না এই রকম কালি দিয়ে একটি ইউনিক কোড লাগানো হচ্ছে।
এই পিপিইগুলিকে পলিপ্যাকের ব্যাগে ভরে এক একটি কার্টুনে এরকম ৮টি করে ব্যাগ রাখা হচ্ছে। তারপর সেগুলি দক্ষিণ – পূর্ব রেলের বিভিন্ন হাসপাতালে পাঠানো হচ্ছে।
কোভিড – ১৯-এ প্রেক্ষিতে স্বাস্থ্য সঙ্কটের কারণে ভারতে যে সমস্ত পিপিই কিট পাওয়া যাচ্ছে, সেই মানের কিট তৈরিতে দক্ষিণ - পূর্ব রেল সচেষ্ট। রেলের প্রযুক্তিবিদরা এই কিটগুলির গুণমান বজায় রাখার ক্ষেত্রে সচেষ্ট।
SSS/CB
(Visitor Counter : 11
বিজ্ঞানওপ্রযুক্তিমন্ত্রক
বিজ্ঞানীরা দেখেছেন, নিউরো – ডিজেনারেটিভ ব্যাধির দ্রুত চিহ্নিতকরণে প্রোটিনের হাইড্রেশন জরুরি
কলকাতা, ০১ সেপ্টেম্বর, ২০২২
বিভিন্ন নিউরো – ডিজেনেরেটিভ ব্যাধির প্রাথমিক কারণ একাধিক প্রোটিনের বৃদ্ধি। এই বৃদ্ধিতে মূল ভূমিকা নেয় হাইড্রেশন ডায়নামিক্স। এই বৃদ্ধি প্রক্রিয়া আগেই চিহ্নিত করা যায় অল্টারিং ওয়াটার নেটওয়ার্ক ডায়নামিক্স চিহ্নিত করে এবং তার নিয়ন্ত্রণ করা যায় নিষ্ক্রিয় উপাদানগুলি দিয়ে, যা একটি ওষুধ বা অন্য সক্রিয় উপাদানের বহন মাধ্যম হিসাবে কাজ করে।
এটাই বিজ্ঞান ও প্রযুক্তি দপ্তরের স্বশাসিত সংস্থা কলকাতার এন এন বোস ন্যাশনাল সেন্টার ফর বেসিক সায়েন্সেস  – এর বিজ্ঞানীদের আবিষ্কার।
অধ্যাপক রাজীব কুমার মিত্রের নেতৃত্বে বিজ্ঞানীরা চারটি বিষয় পরীক্ষা করে দেখেছেন, যেমন – আর্গিনাইন, গ্লুকোজ, ইউবিক্যুইটিন এবং বোভাইন সেরাম অ্যালবুমিন। এগুলি এই প্রক্রিয়াকে ত্বরান্বিত করে।
‘লিকুইড ফেজ সেপারেশন’ বা এলএলপিএস পিবডিজ – এর মতো সেলস্ অর্গানেলেস গঠনে দায়ী। কোষের সাইট্রোপ্লাজমে মেমব্রেন ছাড়া কোষ্ঠতে সেগুলি নিউক্লিয়াস হিসাবে থাকে। এলএলপিএস নিজে থেকেই বৃদ্ধি প্রাপ্ত হয়। স্থির প্রোটিন বৃদ্ধির গঠনের সময়ে এটি মধ্যবর্তী কারণ হিসাবে বর্তমান থাকে। যখন বহু বাহুযুক্ত প্রোটিন এটির সঙ্গে ক্রিয়া করে, তখন এর দ্রুত রূপান্তর ঘটে; প্রোটিন সংবদ্ধতা বৃদ্ধি পায়। এই প্রক্রিয়াটির সূচনা হয় লিক্যুইড ফেজ ট্রান্সফারের মাধ্যমে। মানুষের, বিশেষ করে বয়স্ক মানুষের বয়সজনিত অ্যালজাইমার, পার্কিনসন এবং ছানির মতো স্নায়ু বৈকল্যজনিত ব্যাধির ক্ষেত্রে গুরুত্বপূর্ণ ভূমিকা নেয়। সেজন্য আণবিক ক্ষেত্রে পর্যায় বিভেদীকরণ প্রক্রিয়াটি বোঝা জরুরি এই মলিকিউলার বায়োলজি নিয়ে গবেষণার জন্য।
বিজ্ঞান ও প্রযুক্তি দপ্তরের স্বশাসিত সংস্থার বিজ্ঞানীরা দেখেছেন যে, এলএলপিএস হলে কিভাবে প্রোটিনের হাইড্রেশনে পরিবর্তন ঘটে। গবেষকরা দেখেছেন, এলএলপিএস – এ জলের বড় ভূমিকা আছে। আর এই এলএলপিএস-ই স্নায়ু বৈকল্যজনিত ব্যাধির মূল কারণ। বিজ্ঞানীরা দেখেছেন যে, নিষ্ক্রিয় উপাদান, যেগুলি ওষুধ বা শুক্রোজের মতো অন্য সক্রিয় উপাদান বহন করে থাকে, সেগুলি এলএলপিএস-কে নিয়ন্ত্রণ করতে পারে। অতএব, এই উপাদানগুলি ব্যবহার করে ওয়াটার নেটওয়ার্কস্ ডায়নামিক্সের পরিবর্তন ঘটিয়ে এই ব্যাধির বাড়বাড়ন্ত রোধ করা যায়। তাঁদের পরীক্ষায় দেখে গেছে, এলএলপিএস প্রক্রিয়াকে নিয়ন্ত্রণ করতে প্রোটিন এবং এক্সিপিয়েন্ট হাইড্রেশন – এই দুটিই গুরুত্বপূর্ণ।
PG/AP/SB
(Visitor Counter : 37
প্রধানমন্ত্রীরদপ্তর
আপনি আপনার সেরাটা দিয়েছেন এবং সেটাই গুরুত্বপূর্ণ : তলোয়ার খেলোয়াড় ভবানী দেবীর উদ্দেশে বলছেন প্রধানমন্ত্রী
নতুন দিল্লি, ২৬ জুলাই, ২০২১
প্রধানমন্ত্রী শ্রী নরেন্দ্র মোদী ভারতীয় তলোয়ার খেলোয়ার সিএ ভবানী দেবীর প্রচেষ্টায় উচ্ছ্বসিত প্রশংসা জানিয়েছেন । ভবানী দেবী অলিম্পিকে ভারতের হয়ে তলোয়ার খেলায় প্রথম জয় এনে দিলেও পরের রাউন্ডে হেরে যান ।
অলিম্পিয়ান ভবানী দেবীর একটি আবেগঘন ট্যুইটের জবাবে প্রধানমন্ত্রী এক ট্যুইটবার্তায় জানিয়েছেন : “আপনি আপনার সেরাটা দিয়েছেন এবং সেটাই গুরুত্বপূর্ণ ।
জয়-পরাজয় জীবনের অংশ । আপনার অবদানে ভারত গর্বিত ।
আপনি ভারতের মানুষের জন্য অনুপ্রেরণা ।”
CG/SS/RAB
(
প্রধানমন্ত্রীরদপ্তর
দিল্লির কালকাজি অঞ্চলে ঝুপড়িবাসীদের জন্য নবনির্মিত ৩০২৪টি ফ্ল্যাটের দ্বারোদ্ঘাটন ও চাবি হস্তান্তর কর্মসূচিতে যোগ দেবেন প্রধানমন্ত্রী
নয়াদিল্লি, ১ নভেম্বর ২০২২
দিল্লির ঝুপড়িবাসীদের জন্য ৩০২৪টি নবনির্মিত ফ্ল্যাটের আগামীকাল দ্বারোদ্ঘাটন করবেন প্রধানমন্ত্রী শ্রী নরেন্দ্র মোদী। ফ্ল্যাটগুলি নির্মিত হয়েছে দিল্লির কালকাজি অঞ্চলে। যেখানে যেমন যে অবস্থায় আছে – এই ধরনের বস্তিবাসীদের পুনর্বাসনকল্পে এই প্রকল্পটির কাজ হাতে নেওয়া হয়। ফ্ল্যাটগুলির দ্বারোদ্ঘাটন করে তার চাবিগুলি সুফল গ্রহীতাদের কাছে হস্তান্তরও করবেন তিনি। দিল্লির বিজ্ঞান ভবনে আয়োজিত ভূমিহীনদের জন্য এক শিবিরে এই দ্বারোদ্ঘাটন ও চাবি হস্তান্তর কর্মসূচিটি অনুষ্ঠিত হবে ২ নভেম্বর বিকেলে।
প্রধানমন্ত্রীর ‘সকলের জন্য বাসস্থান’-এর স্বপ্ন পূরণে দিল্লির ৩৭৬টি ঝুপড়িগুচ্ছ-এর জন্য এই পুনর্বাসন প্রকল্পটি রূপায়ণের দায়িত্বে ছিল দিল্লি উন্নয়ন কর্তৃপক্ষ -এর হাতে। ঝুপড়িবাসীরা যাতে এক উন্নততর এবং সুস্থ জীবনযাপনের সুবিধা ভোগ করতে পারেন সেজন্য এই ফ্ল্যাটগুলিতে প্রয়োজনীয় সুযোগ-সুবিধার ব্যবস্থা রাখা হয়েছে।
প্রসঙ্গত উল্লেখ্য, দিল্লি উন্নয়ন কর্তৃপক্ষ এ ধরনের তিনটি প্রকল্প রূপায়ণের হাতে নিয়েছে কালকাজি এক্সটেনশন, জেলারওয়ালাবাগ এবং কাঠপুতলি কলোনিতে। ভূমিহীন শিবির, নবজীবন শিবির এবং জওহর শিবির নামে এই গুচ্ছ ফ্ল্যাটগুলি নির্মিত হবে পর্যায়ক্রমে। এর মধ্যে প্রথম পর্যায়ে ৩০২৪টি ফ্ল্যাট আজ তুলে দেওয়া হবে নির্দিষ্ট সুফল গ্রহীতাদের কাছে। প্রথম পর্যায়ের প্রকল্প রূপায়ণে ব্যয় হয়েছে ৩৪৫ কোটি টাকার মতো।
PG/SKD/DM/
(
প্রতিরক্ষামন্ত্রক
সাংসদদের জন্য সেনাবাহিনীর পরিত্যক্ত গাড়ি ক্রয়ের ব্যবস্হা
নয়াদিল্লি, ০১ জুলাই, ২০১৯
২০১৭-১৮ এই দুই বছরে ৩৬ জন সাংসদ সেনাবাহিনীর পরিত্যক্ত গাড়ি ক্রয়ের আবেদন জানিয়েছিলেন। আবেদনকারীদের প্রত্যেককে এই গাড়ি বিক্রি করা হয়েছে। বিভিন্ন ডিপো থেকে সেনাবাহিনীর ব্যবহারের অনুপযুক্ত এই ধরণের গাড়ি বরাদ্দ করা হয়ে থাকে বলে প্রতিরক্ষা দপ্তরের রাষ্ট্রমন্ত্রী শ্রীপদ নায়েক আজ রাজ্যসভায় এক প্রশ্নের জবাবে একথা জানান।
CG/PB/NS
(Visitor Counter : 61
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৪৫ কোটি ৬০ লক্ষের বেশি করোনা প্রতিষেধক টিকাকরণ করা হয়েছে
গত ২৪ ঘন্টায় ৫১ লক্ষ টিকা দেওয়া হয়েছে
সুস্থতার হার বেড়ে হয়েছে ৯৭.৩৮ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে৪৪ হাজার২৩০
ভারতে সুস্পষ্টভাবে আক্রান্তের সংখ্যা  মোট আক্রান্তের ১.২৮ শতাংশ
দৈনিক আক্রান্তের হার  বিগত ৫৩ দিন ধরে যা ৫ শতাংশের নিচে
নতুন দিল্লি, ৩০ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ সামগ্রিকভাবে ৪৫ কোটি ৬০ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৮ টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৪৫ কোটি ৬০ লক্ষ ৩৩ হাজার ৭৫৪ জনকে টিকা প্রদান করা হয়েছে।
গত ২৪ ঘন্টায় ৫১ লক্ষ ৮৩ হাজার ১৮০ জনকে টিকা দেওয়া হয়েছে।
ভারতে এ পর্যন্ত ১ কোটি ০২ লক্ষ ৯৮ হাজার ৮৭১ জন স্বাস্থ্যকর্মী প্রথম ডোজ এবং ৭৭ লক্ষ ৯৪ হাজার ৭৮৮ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৯ লক্ষ ২৩ হাজার ৩২৮ জন কর্মী প্রথম ডোজ এবং ১ কোটি ১১ লক্ষ ৫৭ হাজার ০৬২ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৪ কোটি ৯৫ লক্ষ ৩৪ হাজার ৭০৪ জন প্রথম ডোজ এবং ৭৬ লক্ষ ৭৮ হাজার ৮০৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১০ কোটি ৩৭ লক্ষ ৫৮ হাজার ১৬৫ জন প্রথম ডোজ এবং ৩ কোটি ৭৫ লক্ষ ৯৮ হাজার ০৫৯ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ৪৬ লক্ষ ২৫ হাজার ৬৭১ জন প্রথম ডোজ এবং ৩ কোটি ৫৬ লক্ষ ৬৪ হাজার ৩০১ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,০৭ লক্ষ, ৪৩ হাজার ৯৭২ জন সুস্থ হয়ে উঠেছেন। গত ২৪ ঘন্টায় ৪২ হাজার ৩৬০ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৩৮ শতাংশ। দেশে গত ২৪ ঘন্টায় ৪৪ হাজার ২৩০ জন নতুন করে আক্রান্ত হয়েছেন। বিগত ৩৩ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪ লক্ষ ০৫ হাজার ১৫৫। বর্তমানে মোট আক্রান্তের চেয়ে যা ১.২৮ শতাংশ।
গত ২৪ ঘন্টায় দেশে মোট ১৮,১৬,২৭৭ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৬ কোটি ৪৬ লক্ষ ৫০ হাজার ৭২৩ টি নমুনা পরীক্ষা হয়েছে।
বর্তমানের সাপ্তাহিক ভিত্তিতে আক্রান্তের হার ২.৪৩ শতাংশ। দৈনিক ভিত্তিতে এই হার আজ ২.৪৪ শতাংশ। দৈনিক ভিত্তিতে আক্রান্তের হার লাগাতার ৫৩ দিন ধরে ৫ শতাংশের নিচে রয়েছে।
CG/ SB
(Visitor Counter : 128
প্রধানমন্ত্রীরদপ্তর
বিজয়া দশমী উপলক্ষ্যে প্রধানমন্ত্রী সকলকে শুভেচ্ছা জানিয়েছেন
নতুনদিল্লি, ১৫ই অক্টোবর, ২০২১
প্রধানমন্ত্রী শ্রী নরেন্দ্র মোদী বিজয়া দশমী উপলক্ষ্যে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “বিজয়া দশমীর পুণ্যলগ্নে সকলকে শুভেচ্ছা জা্নাই।“
CG/CB/SFS
(
অর্থমন্ত্রক
সিবিডিটি করদাতাদের ৩১ মার্চ পর্যন্ত রিফান্ড হিসেবে ২.৬২ লক্ষ কোটি টাকার বেশি মিটিয়ে দিয়েছে
নয়াদিল্লী, ১ এপ্রিল, ২০২১
কোভিড-১৯ মহামারীর দরুণ ২০২০-২১ অর্থবর্ষে সমগ্র বিশ্ব এমনকি ভারতও বহু চ্যালেঞ্জের মুখোমুখি হয়েছে। তাই সরকার মহামারীর প্রভাবের দরুণ সাধারণ মানুষের আর্থিক সমস্যা কিছুটা দূর করতে একাধিক উদ্যোগ নেয়। এই লক্ষ্যে করদাতাদের অবিলম্বে কিছুটা সারাহা করে দিতে সরকার ব্যক্তি বিশেষ ও ব্যবসায়িক প্রতিষ্ঠান উভয়ের ক্ষেত্রেই বকেয়া কর সংক্রান্ত বিষয়গুলি মেটাতে তৎপর হয়ে উঠে।
কেন্দ্রীয় প্রত্যক্ষ কর পর্ষদ  সেই অনুসারে গত বছরের পয়লা এপ্রিল থেকে এ বছরের ৩১ মার্চ পর্যন্ত সময়ে ২ লক্ষ ৩৮ হাজারের বেশি করদাতাকে রিফান্ড হিসেবে ২ লক্ষ ৬২ হাজার কোটি টাকার বেশি মিটিয়ে দিয়েছে। গতবার করদাতাদের মেটানো রিফান্ডের পরিমাণ ছিল ১ লক্ষ ৮৩ হাজার কোটি টাকা, যা এবার প্রায় ৪৩.২ শতাংশের বেশি। আয়কর বিভাগ ২ কোটি ৩৪ লক্ষ ২৭ হাজারের বেশি ব্যক্তি বিশেষের ক্ষেত্রে প্রায় ৮৭ হাজার ৭৪৯ কোটি টাকা এবং ৩ লক্ষ ৪৬ হাজার ১৬৪টি কর্পোরেট ক্ষেত্রে প্রায় ১ লক্ষ ৭৪ হাজার ৫৭৬ কোটি টাকা কর্পোরেট কর রিফান্ড হিসেবে মিটিয়ে দিয়েছে।
মহামারীর দরুণ আর্থিক সমস্যা দূর করতে সরকারের বিভিন্ন কার্যকর প্রয়াসের পাশাপাশি সিবিডিটি করদাতাদের বকেয়া রিফান্ড দ্রুত মিটিয়ে দিতে যথাযথ উদ্যোগ গ্রহণ করে।
CG/BD /NS
(Visitor Counter : 125
প্রধানমন্ত্রীরদপ্তর
বিহারের বৈশালীতে এক দুর্ঘটনায় প্রাণহানির সংবাদে শোক ও সমবেদনা প্রকাশ করলেন প্রধানমন্ত্রী
নিহতদের নিকটাত্মীয় এবং আহতদের আর্থিক সহায়তার কথাও ঘোষণা করলেন তিনি
নয়াদিল্লি, ২০ নভেম্বর ২০২২
বিহারের বৈশালীতে এক দুর্ঘটনায় প্রাণহানির সংবাদে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। আহতরা দ্রুত সুস্থ হয়ে উঠুন, এই প্রার্থনাও জানিয়েছেন তিনি।
প্রধানমন্ত্রীর জাতীয় ত্রাণ তহবিল থেকে দুর্ঘটনায় নিহতদের নিকটাত্মীয়কে ২ লক্ষ টাকা এবং আহতদের ৫০ হাজার টাকা করে এক্স-গ্র্যাশিয়া দেওয়ার কথাও ঘোষণা করেছেন প্রধানমন্ত্রী।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“বিহারের বৈশালীর দুর্ঘটনা দুঃখজনক। শোকসন্তপ্ত পরিবারগুলির উদ্দেশে সমবেদনা জানাই। আহতরা দ্রুত সুস্থ হয়ে উঠুন এই প্রার্থনা করি। প্রধানমন্ত্রীর জাতীয় ত্রাণ তহবিল থেকে দুর্ঘটনায় নিহতদের নিকটাত্মীয়কে ২ লক্ষ টাকা করে দেওয়া হবে। আহতদের দেওয়া হবে ৫০ হাজার টাকা করে : প্রধানমন্ত্রী @narendramodi।”
(PG/SKD/DM
অর্থমন্ত্রক
নয়াদিল্লি, ১ ফেব্রুয়ারি, ২০১৯ মুদ্রা যোজনার অধীনে সারা দেশে ১৫ কোটি ৫৬ লক্ষ ঋণদাতাকে ৭ লক্ষ ২৩ হাজার কোটি টাকা ঋণ দেওয়া হয়েছে। আজ সংসদে ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থ ও কর্পোরেট বিষয়ক মন্ত্রী শ্রী পীযূষ গোয়েল বলেন, ভারত বিশ্বের মধ্যে সর্ববৃহৎ যুব জনসংখ্যার দেশ। প্রধানমন্ত্রী কৌশল বিকাশ যোজনার মাধ্যমে ১ কোটিরও বেশি যুবককে প্রশিক্ষণ দিয়ে জীবনজীবিকার উপযুক্ত করে তোলা হয়েছে। স্বনিযুক্তি কর্মসূচির মাধ্যমে মুদ্রা, স্টার্ট-আপ ইন্ডিয়া এবং স্ট্যান্ড-আপ ইন্ডিয়ার মতো কর্মসূচিতে দেশের যুবশক্তিকে কাজে লাগানো উদ্যোগ নেওয়া হয়েছে। আমাদের দেশের কর্মপ্রার্থীরা নিয়োগকারীতে পরিণত হয়েছে। ভারত বিশ্বের মধ্যে দ্বিতীয় বৃহত্তম স্টার্ট-আপ কেন্দ্র হিসেবে উঠে আসছে। আমাদের যুবকদের কঠোর পরিশ্রম এবং অভিনব ধারণার জন্য সরকার গর্বিত। শ্রী গোয়েল বলেন, কৃত্রিম মেধা এবং এই সংক্রান্ত প্রযুক্তির সুবিধাকে মানুষের কাছে নিয়ে যেতে সরকার কৃত্রিম মেধা সংক্রান্ত একটি জাতীয় কর্মসূচির বিষয়ে চিন্তাভাবনা করছে। কৃত্রিম মেধা বিষয়ক জাতীয় কেন্দ্র স্থাপন এবং একটি উৎকর্ষ কেন্দ্র গড়ে তোলার মাধ্যমে এই কাজকে উৎসাহ
নয়াদিল্লি, ১ ফেব্রুয়ারি, ২০১৯
সরকার অসংগঠিত ক্ষেত্রে কর্মরত ১৫ হাজার টাকা পর্যন্ত মাসিক আয়ের শ্রমিকদের জন্য পেনশনের ব্যবস্থা করতে ‘প্রধানমন্ত্রী শ্রমযোগী মানধন’ নামে একটি কর্মসূচি চালু করার প্রস্তাব করেছে। আজ সংসদে ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থ এবং কর্পোরেট বিষয়ক মন্ত্রী শ্রী পীযূষ গোয়েল বলেন যে ভারতের জাতীয় আয়ের অর্ধেক আসে রাস্তার হকার, রিক্সাচালক, নির্মাণ কর্মী, কৃষি শ্রমিক, বিড়ি শ্রমিক, চর্মশিল্পের মতো অসংগঠিত ক্ষেত্রে কর্মরত ৪২ কোটি মানুষের ঘাম ও শ্রমের বিনিময়ে। সরকার তাঁদের বৃদ্ধ বয়সে সামাজিক সুরক্ষার জন্য ব্যবস্থা করতে চায়। তাই, আয়ুষ্মান ভারত, প্রধানমন্ত্রী জীবনজ্যোতি বিমা যোজনা এবং প্রধানমন্ত্রী সুরক্ষা বিমা যোজনার মতো কর্মসূচিতে প্রদত্ত সুবিধা ছাড়াও সরকার তাঁদের পেনশনের জন্য একটি বড় ধরণের পরিকল্পনা গ্রহণের প্রস্তাব করেছে। ‘প্রধানমন্ত্রী শ্রমযোগী মানধন’ নামে এই কর্মসূচিতে ১৫ হাজার টাকা পর্যন্ত মাসিক বেতনে অসংগঠিত ক্ষেত্রে কর্মরত শ্রমিকদের পেনশনের ব্যবস্থা করা হবে।
শ্রী গোয়েল বলেন, এই যোজনার অধীনে কর্মরত অবস্থায় খুব সামান্য পরিমাণ মাসিক অর্থের বিনিময়ে ৬০ বছর বয়সের পর থেকে তাঁদের জন্য মাসিক ৩ হাজার টাকা পেনশনের ব্যবস্থা করা হবে। অসংগঠিত ক্ষেত্রের কোন কর্মী ২৯ বছর বয়সে এই যোজনায় যুক্ত হলে ৬০ বছর পর্যন্ত তাঁকে প্রতি মাসে ১০০ টাকা করে দিয়ে হবে। অন্যদিকে, ১৮ বছর বয়সের কোন কর্মী এই যোজনায় যুক্ত হলে তাঁকে মাসে মাত্র ৫৫ টাকা করে দিতে হবে। সরকার সমপরিমাণ অর্থ প্রতি মাসে শ্রমিকদের পেনশন অ্যাকাউন্টে জমা দেবেন। এই কর্মসূচি রূপায়ণের ফলে অসংগঠিত ক্ষেত্রের ১০ কোটি শ্রমজীবী মানুষ আগামী পাঁচ বছরে উপকৃত হবেন বলে মনে করা হচ্ছে। এটি বিশ্বের মধ্যে সর্ববৃহৎ পেনশন প্রকল্প হিসেবে চিহ্নিত হতে চলেছে। এই কর্মসূচির জন্য ৫০০ কোটি টাকা বরাদ্দ করা হয়েছে। প্রয়োজন হলে এর অতিরিক্ত অর্থও দেওয়া হবে। এই বছর থেকেই কর্মসূচিটি রূপায়ণ করা হবে বলে অর্থমন্ত্রী জানান।
CG/PB/DM
(Visitor Counter : 319